<<Մենք մեծացել ենք հայրենասիրական երգերի և պատմությունների ներքո, միշտ պատկերացրել ենք Մասիսը, տեսել մեր եկեղեցիները սեփական երևակայության մեջ: Իրականում այդ ամենը տեսնելը ավելի տպավորիչ է, բայց տարօրինակ մի զգացում կա, երբ դու օտար երկում ես ապրում, բնական է, որ դու փոքրամասնություն ես, առանձին մշակույթով, նիստ ու կացով, սակայն ինձ համար անընդունելի է, որ այստեղ ինձ հարցնում են՝ որտեղի հայ ես: Ինչ կապ ունի՝ որտեղից ենք, կարևորը՝ հայ ենք, պետք չէ բաժանել խմբերի՝ իրանահայ, ֆրանսահայ, սիրիահայ: